Document ID: 32002D0840

KOMISSION PÄÄTÖS,
tehty 23 päivänä lokakuuta 2002,
elintarvikkeita ionisoivalla säteilyllä käsittelevien, kolmansissa maissa sijaitsevien hyväksyttyjen laitosten luettelon vahvistamisesta
(tiedoksiannettu numerolla K(2002) 3994)
(ETA:n kannalta merkityksellinen teksti)
(2002/840/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon ionisoivalla säteilyllä käsiteltyjä elintarvikkeita ja elintarvikkeiden ainesosia koskevan jäsenvaltioiden lainsäädännön lähentämisestä 22 päivänä helmikuuta 1999 annetun Euroopan parlamentin ja neuvoston direktiivin 1999/2/EY (1), ja erityisesti sen 9 artiklan 2 kohdan,
sekä katsoo seuraavaa:
(1)
Direktiivin 1999/2/EY mukaisesti ionisoivalla säteilyllä käsiteltyjä elintarvikkeita saadaan tuoda maahan kolmannesta maasta vain, jos se on käsitelty yhteisön hyväksymässä säteilytyslaitoksessa.
(2)
Komissio on vastaanottanut toimivaltaisten viranomaisten lähettämät hakemukset, jotka koskevat kolmen säteilytyslaitoksen hyväksymistä Etelä-Afrikassa ja yhden laitoksen hyväksymistä Unkarissa. Komission asiantuntijat tarkastivat säteilytyslaitokset saadakseen selville, täyttävätkö ne direktiivissä 1999/2/EY säädetyt vaatimukset, ja erityisesti arvioidakseen, takaako niiden virallinen valvonta, että direktiivin 7 artiklan säännöksiä noudatetaan.
(3)
Etelä-Afrikassa ja Unkarissa sijaitsevat laitokset täyttivät suurimman osan direktiivin 1999/2/EY mukaisista vaatimuksista. Etelä-Afrikan ja Unkarin toimivaltaiset viranomaiset ovat asianmukaisesti korjanneet komission löytämät puutteet. Tällä päätöksellä vahvistettua luetteloa on säännöllisesti tarkasteltava.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Direktiivin 1999/2/EY 9 artiklan 2 kohdassa tarkoitettu luettelo hyväksytyistä säteilytyslaitoksista sisältyy tämän päätöksen liitteeseen.
2 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä lokakuuta 2002.

Labels: 17
16
7
3
18